ტეიტ მაკრეი

ტატუმ როზნერ მაკრეი, ცრობილი როგორც ტეიკ მაკრეი (; დ. 1 ივლისი, 2003 წელი, კალგარი, კანადა) — კანადელი მომღერალი, სიმღერების ავტორი, მოცეკვავე და მსახიობი. მან ცამეტი წლის ასაკში მოიპოვა პოპულარობა რეალით შოუში, So You Think You Can Dance, მონაწილეობით. 

მუსიკოსმა 2019 წელს ლეიბლ RCA Records-სთან დადო ხელშეკრულება. იმ წელს მისი 2017 წლის სიმღერა „One Day" ვირუსულად გავრცელდა YouTube-სა და TikTok-ზე. მუსიკოსმა იმავე წელს გამოუშვა თავისი სადებიუტო EP, All Things I Never Said (2020). მაკრეიმ მალევე მოიპოვა ფართო აღიარება მას შემდეგ, რაც მისი სიმღერა „You Broke Me First" ჰიტად იქცა. 

მუსიკოსმა მეორე EP, Too Young to Be Sad, 2021 წელს გამოუშვა და ფართო აღიარებაც მოიპოვა. მისი სადებიუტო სტუდიური ალბომი, I Used to Think I Could Fly, გამოვიდა 2022 წლის 27 მაისს. ალბომმა დადებითი შეფასებები მიიღო კრიტიკოსებისგან და მიაღწია ტოპ ათეულს სხვადასხვა ქვეყანაში, ასევე დაიკავა მეცამეტე ადგილი აშშ-ის Billboard 200-ში.

 ადრეული ცხოვრება 
ტეილ მაკრეი დაიბადა კალგარიში, კანადა, 2003 წლის 1 ივლისს. მისი მამა შოტლანდიელია, ხოლო დედა გერმანელი. ოთხი წლის ასაკში, იგი ოჯახთან ერთად საცხოვრებლად ომანში გადავიდა, სადაც დედა ასწავლიდა ცეკვას. იქ ოჯახი სამი წელი ცხოვრობდა. ომანში ყოფნის დროს მაკრეი სწავლობდა ამერიკულ საერთაშორისო სკოლა მუსკატში (TAISM). რვა წლის ასაკში, კანადაში დაბრუნების შემდეგ, მან დაიწყო ინტენსიურად ვარჯიში ცეკვაში. ასევე მან დაიწყო ბალეტის შესწავლა. მაკრეი სწავლობდა დასავლეთ კანადის საშუალო სკოლაში, მაგრამ ის დაამთავრა ონლაინ 2022 წელს, „დატვირთული გრაფიკის" გამო.

 კარიერა 
2011 წელს ტეიტ მაკრეიმ დაიწყო თავის YouTube არხზე ცეკვის ვიდეოებისა და სიმღერების ატვირთვა. კომპოზიციამ „One Day", რომელიც მან დაწერა 14 წლის ასაკში, დააგროვა 39 მილიონზე მეტი ნახვა. 2017 წლიდან 2019 წლამდე მაკრეიმ გამოუშვა სიმღერები: „Dear Ex Best Friend", რომელსაც აქვს 40 მილიონზე მეტი ნახვა YouTube-ზე და „Dear Parents", რომელსაც აქვს 20 მილიონზე მეტი ნახვა.

მუსიკოსმა 2019 წელს ლეიბლ RCA Records-სთან დადო ხელშეკრულება. ამის შემდეგ, მაკრეიმ გამოაცხადა თავისი სადებიუტო EP-ის, All Things I Never Said, გამოშვების შესახებ. ალბომში 5 სიმღერა შედის და ის გამოვიდა 2020 წლის 24 იანვარს.

2020 წლის აპრილში მაკრეიმ გამოუშვა სინგლი „You Broke Me First". სიმღერამ საერთაშორისო წარმატება მოიპოვა და რამდენიმე ქვეყნის ჩარტის ათეულში მოხვდა. ასევე კომპოზიცია გახდა მუსიკოსის პირველი სინგლი, რომელიც მოხვდა Billboard Hot 100-ში.

2021 წლის იანვარში მაკრეიმ შეასრულა „You Broke Me First" The Tonight Show-ში. მეორე დღეს მან გამოუშვა მესამე სინგლი, „Rubberband", თავისი მომავალი EP-დან. 2021 წლის 3 მარტს მან გამოუშვა ახალი სინგლი „Slower". მუსიკოსმა თავისი რიგით მეორე სოლო EP სახელწოდებით, Too Young to Be Sad, გამოუშვა 2021 წლის 26 მარტს.

2021 წლის 11 ნოემბერს მაკრეიმ გამოუშვა „Feel Like Shit", წამყვანი სინგლი მისი სადებიუტო სტუდიური ალბომიდან I Used to Think I Could Fly, რომელიც გამოვიდა 2022 წლის 27 მაისს. 2022 წლის იანვარში მუსიკოსი ნომინირებული იყო სამ iHeart Radio Awards-ზე.

„She's All I Wanna Be", მეორე სინგლი ალბომიდან, გამოვიდა 2022 წლის 4 თებერვალს. სიმღერა მოხვდა ტოპ 40-ში რამდენიმე ქვეყნის ჩარტში. ასევე, კომპოზიციის დებიუტი შედგა 52-ე ადგილზე აშშ-ის ბილბორდის ცხელი ასეულის ჩარტში. 2022 წლის თებერვალში მაკრეი გამოცხადდა Maybelline-ის ბრენდის ელჩად.

მაკრეიმ გამოუშვა „Chaotic", მესამე სინგლი ალბომიდან, 2022 წლის 25 მარტს. ასევე მან გამოუშვა „What Would You Do?", მეოთხე სინგლი, 2022 წლის 13 მაისს. 2022 წლის 3 ივნისს მუსიკოსმა გამოუშვა მუსიკალური ვიდეო თავისი სინგლისთვის „don't come back“, ექსკლუზიურად TikTok-ის საშუალებით, მოგვიანებით კი ვიდეოს ვერტიკალური ვერსია გამოუშვა 2022 წლის 11 ივლისს YouTube-ზე.

 რესურსები ინტერნეტში 

 ოფიციალური საიტი



 სქოლიო 

კატეგორია:დაბადებული 2003
კატეგორია:დაბადებული 1 ივლისი
კატეგორია:კანადელები
კატეგორია:კანადელი მომღერლები
კატეგორია:კანადელი მუსიკოსები
კატეგორია:კანადელი შემსრულებლები
კატეგორია:კანადელი მუსიკოსები ჟანრის მიხედვით
კატეგორია:კანადელი მომღერლები საუკუნის მიხედვით
კატეგორია:ცოცხალი ადამიანები